b'\n_START_ARTICLE_\nClaudicaci\xc3\xb3\n_START_PARAGRAPH_\nLa claudicaci\xc3\xb3 \xc3\xa9s un s\xc3\xadmptoma i signe referit a la discapacitat per caminar, o dolor, malestar o cansament a les cames que es produeix en caminar i que s\'alleuja amb el rep\xc3\xb2s. El nivell de percepci\xc3\xb3 del dolor per claudicaci\xc3\xb3 pot ser de lleu a molt greu. La claudicaci\xc3\xb3 \xc3\xa9s m\xc3\xa9s comuna a les cames, per\xc3\xb2 tamb\xc3\xa9 pot afectar els peus, les cuixes, els malucs, les natges o els bra\xc3\xa7os. La paraula "claudicaci\xc3\xb3" ve de la "claudicare" llatina que significa coixejar.\n_START_SECTION_\nEspinal o neurog\xc3\xa8nica\n_START_PARAGRAPH_\nLa claudicaci\xc3\xb3 neurog\xc3\xa8nica espinal, no es deu a la manca de subministrament de sang, sin\xc3\xb3 que \xc3\xa9s causada una estenosi en el forat de conjunci\xc3\xb3 o en el canal espinal que causa una compressi\xc3\xb3 del nervi espinal, en general d\'una columna vertebral degenerativa, amb major freq\xc3\xbc\xc3\xa8ncia en el nivell "L4-L5" o "L5-S1". Aix\xc3\xb2 pot ser el resultat de molts factors, incloent una protrusi\xc3\xb3 discal, una h\xc3\xa8rnia de disc o els fragments dels discos herniats anteriorment (despr\xc3\xa9s de l\'operaci\xc3\xb3), el teixit cicatricial de cirurgies anteriors, oste\xc3\xb2fits vertebrals (esperons ossis que sobresurten de la vora d\'una v\xc3\xa8rtebra en el forat, l\'obertura a trav\xc3\xa9s de la qual passa el nervi espinal).'